• „ B” típusú pályázat: azon diákoknak, akik a 2014/15-ös tanévben fejezik be középiskolai tanulmányukat és felsőoktatási intézményben szeretnének továbbtanulni. Ez az ösztöndíj sikeres felvételi vizsga esetén háromszor 10 hónapra szól. Felülvizsgálat alá esik az a pályázó, aki korábban, az előző évben már ösztöndíjat kapott.
Ócsa Város Önkormányzata a 161/2014./X.1./számú Képviselő-testületi határozata alapján a BURSA HUNGARICA ösztöndíjpályázathoz ebben az évben 840.000 Ft támogatási összeggel csatlakozik.
A pályázat csak a pályázati kiírásban meghatározott csatolandó mellékletekkel együtt érvényes. A határidő után beadott pályázatok a bírálatban nem vesznek részt. Kizárásra kerül a pályázatból az, aki regisztrált, online kitöltötte adatait, de papíralapon nem nyújtotta be pályázatát az önkormányzathoz.
A pályázatot papíralapon (nyomtatott formában) az Ócsai Polgármesteri Hivatal Hatósági és Ügyfélszolgálati Irodájában kell benyújtani.
A pályázat további feltételeiről és a jogosultság megállapításáról információ kérhető a Polgármesteri Hivatal Hatósági és Ügyfélszolgálati Irodáján Pintérné Szőke Erzsébettől ügyfélfogadási időben személyesen, telefonon a 29-578-511-es számon, illetve emailen a szociroda@ocsanet.hu címen.